தமிழ் எழுத்துச் சீரமைப்பு
[[படிமம்:vari-2-table-1.jpg|thumb|300px|கால வளர்ச்சியில் தமிழ் வரிவடிவங்கள்]]
 [[படிமம்:History of Tamil Script.jpg‎|தமிழ் எழுத்துக்களின் வரலாறு|thumb|300 px]]
 [[படிமம்:vari-2-table-2.jpg|thumb|300px|வள்ளுவர் எழுதிய வரிவடிவம்]]
 
 '''தமிழ் எழுத்துச் சீரமைப்பு''' என்பது [[தமிழ்]] மொழியில் உள்ள [[தமிழ் எழுத்துமுறை|எழுத்துக்களின் வரிவடிவத்தை]] மாற்றியமைக்க மேற்கொள்ளப்பட்டதும் தொடர்ந்து மேற்கொள்ளப்பட்டு வருவதுமான முயற்சிகளாகும். தமிழை முதலில் [[தாமிழி]] எழுத்து வடிவம் கொண்டு எழுதினர். பின்பு தமிழின் எழுத்து வடிவம் பல மாற்றங்களை கண்டு இன்றைய நிலையில் நிலைத்துள்ளது. [[தமிழ் அச்சிடல் வரலாறு|அச்சுத் துறை]] வளர்ந்த பின் அதன் தேவைக்கேற்ப அச்சுக் கோர்க்கவும், [[தட்டச்சு]] முறைக்காகவும் தமிழ் எழுத்துக்கள் மாற்றப்பட்டுள்ளன. 
 
 21ம் நூற்றாண்டில் [[கணினி]]யில் தமிழ் பயன்பாடு அதிகரித்த பின்னர் மீண்டும் தமிழ் எழுத்துகளை சீர்திருத்த வேண்டும் என்ற குரல்கள் எழுந்துள்ளன. [[ஆங்கிலம்]] முதலான மொழிகளைப் போல் குறைந்த எண்ணிக்கையில் எளிய வகையில் தமிழ் எழுத்துக்கள் இல்லாமல் மிகுதியான எண்ணிக்கை கொண்டிருப்பது [[கணிப்பொறி]] காலத்திற்கு ஏற்றதன்று என்று வழக்காடித் தமிழ் எழுத்துக்களைச் சீரமைக்க வேண்டுமென்று பலர் முயற்சி செய்து வருகின்றனர்.
 
 ==தொல்காப்பியம் காலத்தில் தமிழ்==
 [[தொல்காப்பியம்]] முதலெழுத்துக்கள் முப்பது என்றும், சார்பெழுத்துக்கள் மூன்று என்றும் வரையறை செய்கிறது. “மெய்யோ டியையினும் உயிரியல் திரியா” என்று உயிர்மெய் எழுத்துக்களுக்கு அளவு மட்டும் கூறி அவற்றின் எண்ணிக்கையை உய்த்துணர வைக்கிறது. எனவே உயிர்-12, மெய்-18, சார்பு-3, உயிர்மெய்-216 என எழுத்து வடிவங்களைத் தொல்காப்பியம் சுட்டி நிற்கிறது.
 
 ==பனையோலை எழுத்து==
 பனை ஓலையில் தமிழ் எழுத்துக்களை எழுதிய காலத்தில் சார்பெழுத்துக்களில் ஒன்றான ஆய்தம் மட்டும் எழுத்தாகக் கொள்ளப்பட்டுத் தமிழ் எழுத்துக்கள் 247 எண்ணிக்கையினவாகும். எழுதும் பொருட்கள் மாறியபோதெல்லாம், எழுத்துக்களை மாற்றும் முயற்சிகளும் நடந்துள்ளன.
 
 ==வீரமாமுனிவர் எழுத்து சீர்திருத்தம்==
 {{main|வீரமாமுனிவர் செய்த தமிழ் எழுத்துச் சீர்திருத்தம்}}
 தமிழ்நாட்டில் அச்சிடல் பரவலான பின்னால் [[பனையோலை]]யில் எழுதுவதற்கு ஏற்றாற்போல இருந்த தமிழ் எழுத்துகள் சிலவற்றை [[வீரமாமுனிவர்]] மாற்றியமைத்தார். ஏகார ஓகார ஒலிகளைக் குறிக்க இரட்டைக் கொம்பு முறை (”தே”, தோ); எகர-ஏகார; ஒகர-ஓகார முறைகளை வேறுபடுத்த காலில் கொம்புகளையும் சுழிகளையும் பயன்படுத்துதல், நெடிலைச் சுட்டும் காலை வளைவு கொடுத்து ரகரத்திலிருந்து வேறுபடுத்தும் முறை ஆகியவை அவர் கொண்டு வந்த சீர்திருத்தங்கள் ஆகும்.
 
 ==20ம் நூற்றாண்டு முயற்சிகள்==
 {{main|திருத்திய தமிழரிச்சுவடி}}
 
 * திருக்களர் மு. சாமிநாத மாதவராயர் உபாத்தியாயர் எனும் சைவசமய அறிஞரால் [[1921]] இல் எழுதப்பட்டு திருக்கோட்டூர் மு. சீனிவாச தேவர் என்பவரால் பதிப்பிக்கப்பட்டு 1922 இல் வெளியான நூல் &quot;சைவசமயமும் தமிழ்ப்பாடையும்&quot; . இந்த நூலில் தமிழர்கள் அனைவரும் ணா, றா, னா, ணை, ளை, னை என்ற வரிவடிவங்களைப் பயன்படுத்த வேண்டும் என வலியுறுத்தியுள்ளார்.&lt;ref&gt;{{cite book|title=சைவசமயமும் தமிழ்ப்பாடையும்|url=https://archive.org/details/TamilSamayamumTamilPaadayum/mode/1up?view=theater|year=1922|pages=[https://archive.org/details/TamilSamayamumTamilPaadayum/page/n22/mode/1up?view=theater 23]}}&lt;/ref&gt;
 
 * [[1930]] [[காரைக்குடி]]யில் இருந்து வெளிவந்த குமரன் இதழில் அதன் ஆசிரியர் முருகப்பா ணா, றா, னா, ணை, ளை, னை என்ற வரிவடிவங்களைப் பயன்படுத்தி ஒரு கட்டுரையை வெளியிட்டு வாசகர் கருத்தை வரவேற்றார்.
 
 * [[1933]] திசம்பர் 23, 24 நாட்களில் [[சென்னை]] [[பச்சையப்பன் கல்லூரி]]யில் நடந்த தமிழன்பர் மாநாட்டில் 15 வது தீர்மானமாக எழுத்துச் சீர்திருத்தத் தீர்மானம் நிறைவேறியது.
 
 * [[1933]] -ல் தமிழ் வரிவடிவ ஆராய்ச்சி என்ற தலைப்பில் சிங்கப்பூர்த் தமிழ் அறிஞர் சு. சி. சுப்பையா “சிங்கப்பூர் முன்னேற்றம்” இதழில் தொடர் கட்டுரை எழுதினார்.
 
 * [[1935]]  குமரன் இதழ் ஆசிரியர் முருகப்பா [[1930]]ல் பயன்படுத்திய மாற்றங்களையும் ஏற்கனவே புழக்கத்தில் இருந்த அய், அவ் ஒலி மாற்றங்களையும் சேர்த்து திருந்திய வரிவடிவத்தைப் புகுத்தித் தொடர்நது குடியரசிலும், [[விடுதலை (இதழ்)|விடுதலை]]யிலும் பயன்படுத்தினர். (அய், அவ், ணா, றா, னா, ணை, னை, லை, ளை, ணொ, ணோ, னொ, னோ, றொ, றோ)
 
 * [[1941]] சனவரி 18, 19 நாட்களில் [[மதுரை]]யில் நடைபெற்ற “தமிழ் இலக்கிய மாநாட்டில்” எழுத்துச் சீர்திருத்தம் பற்றிய தீர்மானம் நிறைவேற்றப்பட்டது.
 
 * [[1948]] பிப்ரவரி 14, 15 நாட்களில் சென்னையில் நடைபெற்ற “அகிலத் தமிழர் மாநாட்டில்” எழுத்துச் சீர்திருத்தம் பற்றிய தீர்மானம் நிறைவேற்றப்பட்டதுடன் எழுத்துச் சீர்திருத்தக் குழுவும் அமைக்கப்பட்டது.
 
 * [[1950]] -இல் [[தி. சு. அவிநாசிலிங்கம் செட்டியார்]] கல்வி அமைச்சராக இருந்த பொழுது எழுத்துச் சீர்திருத்தக் குழுவை அமைத்தார்.
 
 * [[உலகத் தமிழாராய்ச்சி நிறுவனம்|உலகத் தமிழ் ஆராய்ச்சிக் கழகத்தின்]] சார்பில் நடந்த [[உலகத் தமிழாராய்ச்சி மாநாடு|ஒவ்வொரு மாநாட்டிலும்]] எழுத்துச் சீர்திருத்தம் பற்றிய ஆய்வுக் கட்டுரைகள் இடம் பெற்றன.
 
 * [[1975]] பிப்ரவரித் திங்களில் தமிழகப் புலவர் குழு உயிர்மெய் உகர ஊகாரம் உட்பட எழுத்துச் சீர்திருத்த ஆய்வுத் தீர்மானம் நிறைவேற்றியது. (இப்பொழுது தமிழகப் புலவர் குழு சீர்திருத்தத்தை எதிர்க்கிறது. குழு உறுப்பினர்களில் எழுத்துச் சீரமைப்பை ஆதரிப்பவர்களும் உள்ளனர்)
 
 * [[1977]] ஆம் ஆண்டு தி.மு.க தேர்தல் அறிக்கையில் அறிஞர் கருத்தறிந்து எல்லோரும் ஏற்கும் வகையில் தமிழ் எழுத்துச் சீர்திருத்தம் செய்வதாக உறுதியளித்தது.
 
 * 1978-79 ல் பெரியார் நூற்றாண்டு விழாவையொட்டித் [[தமிழ்நாடு அரசு]], முதற்கட்டமாகப் பெரியார் 1935 முதல் பயன்படுத்தி வந்த வரி வடிவத்தில் அய், அவ் தவிர மற்றவற்றைச் செயற்படுத்தியது.
 
 * [[1983]] ல் [[சிங்கப்பூர்]] அரசு இச்சீர்திருத்தத்தை ஏற்றது. [[1984]] தைத் திங்கள் முதல் செயற்படுத்தியது.
 
 ==21ம் நூற்றாண்டு முயற்சிகள்==
 {{main|உகர ஊகார உயிர்மெய் எழுத்து வடிவ சீர்திருத்தம்}}
 
 *முனைவர் [[வா. செ. குழந்தைசாமி]] தமிழ் எழுத்துச் சீர்மை என்றதொரு முன்மொழிவை வெளியிட்டார். தமிழில் உகர ஊகார வடிவங்களின் எண்ணிக்கையை குறைக்க இது முன்மொழிந்தது.
 
 ==ஆதாரம்==
 
 *முனைவர் தமிழப்பன் எழுதிய [[தமிழ் இலக்கியத்தில் எண்ணும் எழுத்தும் (நூல்)]] பக்கம் 176 முதல் 178 வரை.
 
 ==வெளி இணைப்புகள்==
 *http://www.keetru.com/index.php?option=com_content&amp;view=article&amp;id=13093:2011-02-19-03-07-31&amp;catid=1270:10&amp;Itemid=534
 *http://tamilennam.blogspot.com/2010/06/blog-post_30.html
 *[http://tamilsangami.blogspot.com/2008/09/blog-post_8598.html தமிழ் எழுத்துச் சீரமைப்பு கட்டுரை]